ಇಸ್ಲಾಮಿನ ವೈದ್ಯಕೀಯ ಶಾಸ್ತ್ರದ ಎಲ್ಲಾ ಶಾಖೆಗಳಲ್ಲಿ, ನೇತ್ರಶಾಸ್ತ್ರವು ಬಹು ಪ್ರಮುಖವಾದುದು ಎಂದು ಪರಿಗಣಿಸಲ್ಪಡುತ್ತದೆ. ಇದೇ ಅವಧಿಯಲ್ಲಿ ನೇತ್ರವಿಜ್ಞಾನವು ತನ್ನ ಸ್ವಂತ ಮಾನ್ಯತೆಯಲ್ಲಿ ಒಂದು ಸ್ವತಂತ್ರವಾದ ವೈದ್ಯಕೀಯ ಶಾಖೆಯಾಗಿ ಪರಿಗಣಿಸಲ್ಪಟ್ಟಿತು. ಅದರ ಪ್ರಕಾರವಾಗಿ, ಮಧ್ಯಯುಗದ ಇಸ್ಲಾಮಿನ ಚಿಕಿತ್ಸಕರು ನೇತ್ರವಿಜ್ಞಾನವನ್ನು ಒಂದು ಸ್ವತಂತ್ರ ಭೋದನಾ ಶಾಖೆಯಾಗಿ ಸ್ಥಾಪಿಸುವಲ್ಲಿ ಪ್ರಮುಖರು ಎಂದು ಪರಿಗಣಿಸಲಾಯಿತು. ಪರ್ಷಿಯನ್‌ನ ಮಹಾನ್ ವೈದ್ಯ ರೇಜಸ್ ಇವನು ನೇತ್ರವಿಜ್ಞಾನದ ಅನ್ವೇಷಕರಲ್ಲಿ ಒಬ್ಬನಾಗಿದ್ದನು. ವಿಶಿಷ್ಟಗೊಳಿಸಿದ ಸಲಕರಣೆಗಳ ಎಣಿಕೆಗಳು ಅಭಿವೃದ್ಧಿಯಾದವು. ಇರಾಕಿನ ಮೊಸುಲ್‌ನ ವೈದ್ಯ ಅಮ್ಮರ್ ಇಬ್ನ್ ಅಲಿಯಿಂದ ಸಂಶೋಧಿಸಲ್ಪಟ್ಟ "ಇಂಜೆಕ್ಷನ್ ಸಿರಿಂಜ್"ನಂತಹ ಆವಿಷ್ಕಾರಗಳು ತುಂಬಾ ಸಾಮಾನ್ಯವಾದ ಮೃದುವಾದ ಕಣ್ಣಿನ ಪೊರೆಗಳ ಹೀರಿಕೊಳ್ಳುವುದರ ಮೂಲಕ ಸಂಗ್ರಹ ಮಾಡುವುದಕ್ಕೆ ಬಳಸಲ್ಪಟ್ಟಿತು. ಕಣ್ಣಿನ ಪೊರೆಯ ಶಸ್ತ್ರಚಿಕಿತ್ಸೆಯಲ್ಲಿ, ಅಮ್ಮರ್ ಇಬ್ನ್ ಅಲಿಯು ಹೀರಿಕೊಳ್ಳುವಿಕೆಯನ್ನು ಬಳಸಿಕೊಂಡು ಕಣ್ಣಿನ ಪೊರೆಗಳ ಮೊದಲಿನ ಸಂಗ್ರಹಿಸುವಿಕೆಗೆ ಪ್ರಯತ್ನ ಮಾಡಿದನು. ಅವನು ಶ್ವೇತಾಕ್ಷಿಪಟದ ಮೂಲಕ ಒಂದು ಪೊಳ್ಳು ಲೋಹೀಯ ಸಿರಿಂಜ್ ಚರ್ಮದಡಿಯ ಸೂಜಿಯನ್ನು ಆಚರಣೆಗೆ ತಂದನು ಮತ್ತು ಹೀರುವಿಕೆಯ ಮೂಲಕ ಯಶಸ್ವಿಯಾಗಿ ಕಣ್ಣಿನ ಪೊರೆಯನ್ನು ಸಂಗ್ರಹ ಮಾಡಿದನು. 

ಇಬನ್ ಅಲ್-ಹೇಥಾಮ್ (ಅಲ್ಹಾಜೆನ್) ದೃಗ್ವಿಜ್ಞಾನದ ವಿಷಯದ ಬಗ್ಗೆ ಮತ್ತು ಕಣ್ಣಿನ ರಚನಾಶಾಸ್ತ್ರದ ಬಗ್ಗೆ ತನ್ನ ಪುಸ್ತಕ "ಬುಕ್ ಆಫ್ ಒಪ್ಟಿಕ್ಸ್‌" ನಲ್ಲಿ (1021)ವ್ಯಾಪಕವಾಗಿ ಬರೆದನು. ರೆಟಿನಾವು ಚಿತ್ರ ನಿರ್ಮಿಸುವಿಕೆಯ ಪ್ರಕ್ರಿಯೆಯಲ್ಲಿ ಒಳಗೊಳ್ಳಲ್ಪಡುತ್ತದೆ ಎನ್ನುವುದರ ಬಗ್ಗೆ ಸುಳಿವನ್ನು ನೀಡುವಲ್ಲಿ ಮೊದಲ ವ್ಯಕ್ತಿಯಾದನು.

ಇಬ್ನ್ ಆಲ್-ನಫೀಸ್, "ಪ್ರಾಯೋಗಿಕ ನೇತ್ರವಿಜ್ಞಾನ ಎಂಬ ಸಂಸ್ಕರಿತ ಪುಸ್ತಕ" ದಲ್ಲಿ, ಕಣ್ಣುಗುಡ್ಡೆಯ ಹಿಂಬದಿಯಲ್ಲಿರುವ ಸ್ನಾಯುವು ಕಣ್ಣಿನ ನರವನ್ನು ಬೆಂಬಲಿಸುವುದಿಲ್ಲ, ಅವುಗಳು ಇದರ ಜೊತೆಗೆ ಸಂಪರ್ಕದಲ್ಲಿ ಇರುವುದಿಲ್ಲ, ಮತ್ತು ಕಣ್ಣಿಗೆ ಸಂಬಂಧಿಸಿದ ನರವು ಅಡ್ಡಡ್ಡಾಗಿ ಕತ್ತರಿಸಲ್ಪಟ್ಟಿರುತ್ತದೆ ಆದರೆ ಒಂದಕ್ಕೊಂದು ಸಂಪರ್ಕದಲ್ಲಿ ಇರುವುದಿಲ್ಲ ಎಂಬ ಸಂಶೋಧನೆಗಳನ್ನು ಬಹಿರಂಗಪಡಿಸಿದನು. ಅವನು ಗ್ಲಾಕೋಮಾ (ಕಣ್ಣುಗುಡ್ಡೆಯಲ್ಲಿ ಒತ್ತಡ ಹೆಚ್ಚಾಗಿ ಕ್ರಮೇಣ ದೃಷ್ಟಿ ಇಂಗಿಹೋಗುವ ಒಂದು ವ್ಯಾಧಿ)ಗೆ ಚಿಕಿತ್ಸೆಗಳನ್ನು ಕಂಡುಹಿಡಿದನು ಮತ್ತು ಯಾವಾಗ ಒಂದು ಕಣ್ಣು ಕಾಯಿಲೆಗೆ ಒಳಗಾಗಲ್ಪಡುತ್ತದೆಯೋ ಆಗ ಮತ್ತೊಂದು ಕಣ್ಣಿನ ದೃಷ್ಟಿಯ ದೌರ್ಬಲ್ಯದ ಬಗೆಗೆ ಸಂಶೋಧನೆಗಳನ್ನು ಮಾಡಿದನು. ಸಲಾಹ್-ಉದ್-ದಿನ್ ಬಿನ್ ಯುಸೂಫ್ ಆಲ್-ಕಲಾಲ್ ಬಿ ಹಾಮಾ (ಅಂದರೆ ಹಾಮಾದ ಕಣ್ಣಿನ ವೈದ್ಯ) ಸಿರಿಯಾದ ನೇತ್ರ-ವೈದ್ಯನಾದ ಇವನು 1296 ರಲ್ಲಿ ಹಾಮಾದಲ್ಲಿ ಪ್ರವರ್ಧಮಾನಕ್ಕೆ ಬಂದನು. ಅವನು ತನ್ನ ಮಗನಿಗಾಗಿ ತುಂಬಾ ವಿವರವಾಗಿರುವ ನೇತ್ರಶಾಸ್ತ್ರದ ಒಂದು ಪ್ರಕರಣ ಗ್ರಂಥವನ್ನು ಬರೆದನು ಮತ್ತು ಅದಕ್ಕೆ ನೂರ್ ಆಲ್-ಯುಯಾನ್ ವಾ ಜಾಮಿ ಆಲ್-ಫುನ್ (ಕಣ್ಣುಗಳ ಬೆಳಕು ಮತ್ತು ತತ್ವಗಳ ಸಂಗ್ರಹ) ಎಂದು ನಾಮಕರಣ ಮಾಡಿದನು.

ಹಿಪೋಕ್ರಾಟಸ್‌ನ-ಪೂರ್ವಜರು
ಕೆನಡಾ
ಫಿನ್‌ಲಾಂಡ್
ಮಧ್ಯ ಪೌರಸ್ತ್ಯ ನೇತ್ರಶಾಸ್ತ್ರ